অবশেষে সেন্সর বোর্ডের ছাড়পত্র পেল সানি লিওনের ‘মস্তিজাদে’। মিলাপ জাভেরি পরিচালিত এই অ্যাডাল্ট কমেডির শুটিং শেষ হয়েছিল গত ডিসেম্বরে। চলতি বছরের মে মাসে ছবিটির মুক্তি পাওয়ার কথা ছিল। কিন্তু এত দিন সেন্সর বোর্ডের অনুমতির অপেক্ষায় ছিল ছবিটি। অবশেষে ‘এ’ সার্টিফিকেট দিয়ে ছবিটিকে মুক্তির অনুমতি দিল সেন্সর বোর্ড। টুইট করে এ কথা জানিয়েছেন অভিনেতা রীতেশ দেশমুখ। প্রীতীশ এবং রঙ্গিতা নন্দী প্রযোজিত এই সিনেমায় সানি ছাড়াও গুরুত্বপূর্ণ ভূমিকায় অভিনয় করেছেন তুষার কপূর, বীর দাস প্রমুখ। রীতেশকে দেখা যাবে একটি ক্যামিও চরিত্রে। ‘মস্তিজাদে’র ছাড়পত্র পাওয়ার খবরে উচ্ছ্বসিত সানিও। টুইটারে তাঁর উচ্ছ্বাসের কথা শেয়ার করেছেন নায়িকা।